L 335/42
BG
Официален вестник на Европейския съюз
29.12.2022 г.
Член 4
Ускоряване на процеса на издаване на разрешения за инсталиране на оборудване за слънчева енергия 1.
Процесът на издаване на разрешения за инсталирането на оборудване за слънчева енергия и на съвместно разположени съоръжения за съхранение на енергия, включително интегрирани в сградите инсталации за слънчева енергия и покривно оборудване за слънчева енергия, в съществуващи или бъдещи изкуствени конструкции, с изключение на изкуствени водни площи, не превишава три месеца, при условие че основното предназначение на тези конструкции не е производството на слънчева енергия.
Чрез дерогация от член 4, параграф 2 от Директива 2011/92/ЕС и от приложение II, точка 3, букви а) и б), разглеждани самостоятелно или във връзка с точка 13, буква а) от приложение II към същата директива, такива инсталации с оборудване за слънчева енергия се освобождават от изискването, ако е приложимо, за тях да се извършва определяне дали проектът изисква оценка на въздействието върху околната среда или от изискването за извършване на специална оценка на въздействието върху околната среда. 2.
Държавите членки могат да изключат определени райони или структури от разпоредбите на параграф 1 по причини, свързани с опазването на културното или историческото наследство, или по причини, свързани с интересите на националната отбрана или безопасността. 3.
За процеса на издаване на разрешения за монтирането на оборудване за слънчева енергия, включително за потребители на собствена енергия от възобновяеми източници с мощност 50 kW или по-малко, липсата на отговор от страна на съответните органи или субекти в срок от един месец след подаването на заявлението означава, че разрешението се счита за издадено, при условие че мощността на оборудването за слънчева енергия не надвишава съществуващия капацитет на връзката с разпределителната мрежа. 4.
Когато прилагането на прага за мощността, посочен в параграф 3 от настоящия член, води до значителна административна тежест или ограничения за експлоатацията на електроенергийната мрежа, държавите членки могат да прилагат по-нисък праг, при условие че той остава над 10,8 kW. 5.
Всички решения, произтичащи от процесите на издаване на разрешения, посочени в параграф 1 от настоящия член, се оповестяват публично в съответствие с действащите задължения.
Член 5
Модернизиране на централи за енергия от възобновяеми източници 1.
Продължителността на процеса на издаване на разрешения за модернизирането на проекти, включително разрешенията, свързани с модернизирането на активите, необходими за свързването им към мрежата, когато модернизирането води до увеличаване на мощността, не превишава шест месеца, включително с оценките на въздействието върху околната среда, когато такива се изискват от съответното законодателство. 2.
Когато модернизирането не води до увеличаване на мощността на централата за енергия от възобновяеми източници с над 15 % и без да се засяга необходимостта от оценка на потенциалните въздействия върху околната среда съгласно параграф 3 от настоящия член, издаването на разрешение за свързване към преносната или разпределителната мрежа става в срок от три месеца след подаването на заявление до съответния субект, освен ако са налице основателни опасения за безопасността или техническа несъвместимост с компонентите на системата. 3.
Когато за модернизирането на централа за енергия от възобновяеми източници или на свързаната с нея мрежова инфраструктура, необходима за интегриране на енергията от възобновяеми източници в електроенергийната система, се изисква определяне дали проектът трябва да премине процедура за оценка на въздействието върху околната среда или се изисква оценка на въздействието върху околната среда съгласно член 4 от Директива 2011/92/ЕС, това предварително определяне и/или тази оценка на въздействието върху околната среда се ограничават до потенциалните значителни въздействия, произтичащи от промяната или разширяването в сравнение с първоначалния проект.